open-index/open-wikipedia-markdown huggingface dataset:
முதல் தாரைன் போர்

thumb|200px|பிரித்திவிராசு சௌகானின் சிலை
**முதல் தாரைன் போர்** என்பது, 1191 ஆம் ஆண்டில், ஆப்கானிய ஆக்கிரமிப்பாளரான கோரி முகமதின் படைகளுக்கும், இராசபுத்திர சௌகான் மரபைச் சேர்ந்த பிரித்திவிராச் சௌகானின் படைகளுக்கும் இடையில், தற்கால அரியானா மாநிலம், குருச்சேத்திர மாவட்டம், தானேசர் அருகில் அமைந்த தாரைன் என்னும் நகரில் இடம்பெற்ற போரைக் குறிக்கும். "தாராவோரி" எனவும் அழைக்கப்படும் **தாரைன் நகரம்** இந்தியாவின் இன்றைய அரியானா மாநிலத்தில் தானேசுவரம் அண்மையில் அமைந்துள்ளது.

## பின்னணி
ஆப்கானிசுத்தானில் இருந்த கோர் என்னும் சிறிய நாடு ஒன்றின் ஆட்சியாளராக இருந்த கோரி முகமது இன்றைய ஆப்கனிசுத்தானின் பெரும்பகுதியைக் கைப்பற்றியபின்னர், இன்றைய பாகிசுத்தானின் பெரும் பகுதியையும் கைப்பற்றிக்கொண்டு வட இந்தியாவுக்குள் நுழைந்தார். அக் காலத்தில் வட இந்தியாவின் இராசசுத்தான், அரியானா ஆகியவற்றுள் உள்ளடங்கிய பகுதிகளை ஆண்டு வந்தவர் பிரித்திவிராசு சௌகான். இராசபுத்திர சௌகான் மரபினரான இவர் அக்காலத்து வட இந்திய மன்னர்களுள் பலம் பொருந்தியவராக இருந்தார். டில்லி, அஜ்மேர் ஆகிய நகரங்களை இரட்டைத் தலைநகர்களாகக் கொண்டு ஆட்சி நடத்தி வந்தார்.

முகம்மத் கோரியின் படையெடுப்புக்கள் அவரது படைகளைப் பிரித்திவிராசின் எல்லைவரை கொண்டுவந்தன. 1191 ஆம் ஆண்டில் பிரித்திவிராசின் நாட்டின் வடமேற்கு எல்லையில் இன்றைய பஞ்சாப் மாநிலத்தைச் சேர்ந்த பகுதியில் இருந்த கோட்டையொன்றை முகம்மத்தின் படைகள் கைப்பற்றின. பிரித்திவிராசின் படைகள், சிற்றரசனான டில்லியைச் சேர்ந்த கோவிந்தராசு என்பவர் தலைமையில் எல்லைக்கு விரைந்தன. இரண்டு படைகளும் தாரைனில் சந்தித்துக் கொண்டன.

## போர்
முகம்மத் கோரியின் படைகள் எல்லையில் இருந்த பதிண்டா  கோட்டையை முற்றுகையிட்டன. பிரித்திவிராசு தனது மாமனாரான செயச்சந்திர ராத்தோரிடம் உதவி கோரினார். ராத்தோர் உதவி வழங்க மறுத்துவிட்டார். அனாலும் பிரித்துவிராசு தானே படைநடத்திச் சென்று தாரைன் என்னுமிடத்தில் எதிரிப்படைகளுடன் போரிட்டு அவர்களைத் தோற்கடித்தார். முதலாம் தாரைன் போர் பிரித்திவிராசுக்கு வெற்றியாக முடிந்தது.

எனினும், இது நிலைக்கவில்லை அடுத்த ஆண்டே முகம்மத் கோரியின் படைகள் மீண்டும் தாக்கிப் பிருத்திவிராசின் படைகளைத் தோற்கடித்தன.
## இவற்றையும் பார்க்கவும்
* இரண்டாம் தாரைன் போர்
## மேற்கோள்கள்


பகுப்பு:இந்தியப் போர்கள்
பகுப்பு:குருச்சேத்திர மாவட்டம்
பகுப்பு:12 ஆம் நூற்றாண்டுப் போர்கள்‎
இரண்டாம் தாரைன் போர்

**இரண்டாம் தாரைன் போர்** என்பது, கிபி 1192 ஆம் ஆண்டில், ஆப்கானிய ஆக்கிரமிப்பாளரான கோரி முகமதின் படைகளுக்கும், இராசபுத்திர சௌகான் மரபைச் சேர்ந்த பிரித்திவிராசு சௌகானின் படைகளுக்கும் இடையில், தாரைன் என்னும் நகரில் இடம்பெற்ற போரைக் குறிக்கும். "தாராவோரி" எனவும் அழைக்கப்படும் தாரைன் நகரம் இந்தியாவின் இன்றைய அரியானா மாநிலத்தில் குருச்சேத்திர மாவட்டம்,  தானேசருக்கு அண்மையில் அமைந்துள்ளது.

## பின்னணி
கிபி 1191 ஆம் ஆண்டில் இதேயிடத்தில் இடம்பெற்ற போரில், பிரித்திவிராசின் படைகள் முகம்மத் கோரியின் படைகளைத் தோற்கடித்தன. எனினும், தொடர்ந்து பல வெற்றிகளைச் சந்தித்த சுல்தான் கோரி இத்துடன் விட்டுவிடுவதாக இல்லை.

1192 ஆம் ஆண்டில் 120,000 பேர் கொண்ட பெரும் படையொன்றைத் திரட்டிக் கொண்டு முகம்மத் கோரி இந்தியாவை நோக்கி வந்தார். லாகூரை அடைந்ததும், அங்கிருந்து தூதுவன் ஒருவனை பிரித்திவிராசிடம் அனுப்பி அவரைத் தனக்கு அடங்கிவிடுமாறு பணித்தார். ஆனால், பிரித்திவிராசு அதற்கு இணங்கவில்லை. தொடர்ந்து பிரித்திவிராசு ராசபுத்திரத் தலைவர்களுக்கு வேண்டுகோளொன்றை விடுத்தார். அதில் அவர்களை ஆக்கிரமிப்பாளருக்கு எதிராக ஒன்றுபடுமாறு அவர்களை வேண்டிக்கொண்டார். 150 இராசபுத்திரத் தலைவர்கள் அவருக்கு உதவ முன்வந்தனர்.

பிரித்திவிராசும் பெரிய படையொன்றைத் திரட்டினார். அதில் பெருமளவு யானைப்படைகள் அடங்கியிருந்தன. பிரித்திவிராசு படை நடத்திக்கொண்டு தாரைன் நகரை நோக்கிச் சென்றார். சுல்தான் கோரி, பிரித்திவிராசை இசுலாம் மதத்தில் சேருமாறும் அல்லது தோல்வியைச் சந்திக்கவேண்டி வரும் என்றும் கெடு விதித்தார். அதற்கு இணங்காத பிரித்திவிராசு, சமாதானம் செய்துகொள்வதற்கு உடன்பட்டார். ஆனால், சுல்தான் கோரி போரிட முடிவெடுத்தார்.

## போர்
கோரி தனது படைகளை ஐந்தாகப் பிரித்துக்கொண்டு இராசபுத்திரப் படைகளைத் தாக்கினார். அதிகாலைப் பொழுதில், வில்லேந்திய வீரர்கள் அலையலையாக வந்து ராசபுத்திரப் படைகளைத் தாக்கினர். ஆனால் பிரிதிவிராசின் யானைப்படைகள் முன்னேறியபோது அவர்கள் பின்வாங்கினர். மாலையில், சுல்தான் கோரி தனது ஆயுதம் தாங்கிய குதிரைப்படையினரை இராசபுத்திரப் படைக்கு நடுவில் செலுத்தினான். இதனால் இராசபுத்திரப் படைகள் நிலைகுலைந்தன. கோரியின் நான்கு படைப்பிரிவுகள் போரில் ஈடுபட்டு பிரித்திவிராசின் படைகளை நாற்புறமும் தாக்கியபோது ஒருபிரிவு அவசரத் தேவைகளுக்காக ஒதுங்கியிருந்தது. பிரித்திவிராசின் தளபதி காண்டே ராவ் கொல்லப்பட்டார். பிரித்திவிராசின் உற்சாகமும் இத் தோல்விகளால் குறைந்து வந்தது. அவர் தனது யானையை விட்டுவிட்டுப் போர்க்களத்தில் இருந்து பின்வாங்கினார். இராசபுத்திரப் படைகளும் தலைவர்களுக்குக் கட்டுப்படாது பின்வாங்கி ஓடின.

## பின் நிகழ்வுகள்
இராசபுத்திர இராச்சியங்களான சரசுவதி, சமானா, கோரம், ஆன்சி என்பன மிக இலகுவாக சுல்தான் கோரியின் படைகளால் கைப்பற்றப்பட்டன. எவ்வித எதிர்ப்பும் இன்றி முசுலிம் படைகள் பிரித்திவிராசின் தலைநகரான அஜ்மேரை நோக்கிச் சென்றன. அங்கே பிரிதிவிராசு பிடிபட்டார். அவரை ஆப்கானிசுத்தானுக்குக் கொண்டு சென்ற சுல்தான் கோரி தண்டனையாக அவரது கண்களைக் குருடாக்கியதாகச் சொல்லப்படுகிறது.

## இதனையும் காண்க
* முதல் தாரைன் போர்
## மேற்கோள்கள்

பகுப்பு:இந்தியப் போர்கள்‎
பகுப்பு:குருச்சேத்திர மாவட்டம்
பகுப்பு:1192 நிகழ்வுகள்
எர்ணாகுளம் மாவட்டம்

:*இதே பெயர் கொண்ட நகரம் பற்றிய தகவல்களுக்கு [[எர்ணாகுளம்]] கட்டுரையைப் பார்க்கவும்.*
**எறணாகுளம் மாவட்டம்** () என்பது இந்தியாவில் தென் மாநிலங்களில் ஒன்றான கேரளாவில் உள்ள ஒரு மாவட்டமாகும். இதன் மாவட்டத் தலைநகரம் காக்கநாடு. கேரளாவின் முக்கியமான துறைமுக நகரமான கொச்சி இந்த மாவட்டத்திலேயே உள்ளது.

## புள்ளிவிபரங்கள்
*பரப்பளவு : 2407 கி.மீ.²
*மக்கள்தொகை (2001 ஆம் ஆண்டுக் கணக்கெடுப்புப்படி) : 3,105,798
*மொழி: மலையாளம். ஆங்கிலமும் பரவலாகப் பயன்படுகிறது.
*சமயம்: முதன்மையாக இந்து சமயம், கிறித்தவர்கள், முசுலிம்கள் என்போரும் பெருமளவில் உள்ளனர். கொச்சியில் சிறு தொகையினராக சமணர், சூபிகள், யூதர், சீக்கியர் போன்றோரும் உள்ளனர்.
*சராசரி மழைவீழ்ச்சி (ஆண்டுக்கு) : 3432 மிமீ
*வெப்பநிலை : 23 - 32 °ச

## ஆட்சிப் பிரிவுகள்
இது ஏழு வட்டங்களைக் கொண்டது.
*பறவூர் வட்டம்
*ஆலுவை வட்டம்
*கொச்சி வட்டம்
*கணயன்னூர் வட்டம்
*மூவாற்றுப்புழை வட்டம்
*குன்னத்துநாடு வட்டம்
*கோதமங்கலம் வட்டம்

இது 11 நகராட்சிகளைக் கொண்டது.
#திருப்பூணித்துறை நகராட்சி
#மூவாற்றுப்புழை நகராட்சி
#கோதமங்கலம் நகராட்சி
#பெரும்பாவூர் நகராட்சி
#ஆலுவை நகராட்சி
#களமசேரி நகராட்சி
#வடக்கு பறவூர் நகராட்சி
#அங்கமாலி நகராட்சி
#ஏலூர் நகராட்சி
#திருக்காக்கரை நகராட்சி
#மரடு நகராட்சி

:சட்டமன்றத் தொகுதிகள்:
*பெரும்பாவூர் சட்டமன்றத் தொகுதி
*அங்கமாலி சட்டமன்றத் தொகுதி
*ஆலுவா சட்டமன்றத் தொகுதி
*களமசேரி சட்டமன்றத் தொகுதி
*பறவூர் சட்டமன்றத் தொகுதி
*வைப்பின் சட்டமன்றத் தொகுதி
*கொச்சி சட்டமன்றத் தொகுதி
*திருப்பூணித்துறை சட்டமன்றத் தொகுதி
*எர்ணாகுளம் சட்டமன்றத் தொகுதி
*திருக்காக்கரை சட்டமன்றத் தொகுதி
*குன்னத்துநாடு சட்டமன்றத் தொகுதி
*பிறவம் சட்டமன்றத் தொகுதி
*மூவாற்றுப்புழை சட்டமன்றத் தொகுதி
*கொத்தமங்கலம் சட்டமன்றத் தொகுதி

:மக்களவைத் தொகுதிகள்:
*சாலக்குடி மக்களவைத் தொகுதி
*எர்ணாகுளம் மக்களவைத் தொகுதி
*இடுக்கி மக்களவைத் தொகுதி

## சுற்றியுள்ளவை

## வைணவத் திருத்தலங்கள்

108 வைணவத் திருத்தலங்களில்  இரண்டு வைணவத் திருத்தலங்கள் இம்மாவட்டத்தில் உள்ளது. அவைகள்:
# திருக்காட்கரை காட்கரையப்பன் கோயில்
# திருமூழிக்களம்

## மேலும் பார்க்கவும்
* சோட்டணிக்கரை கோயில்

## வெளியிணைப்புகள்
* எர்ணாகுளம் மாவட்ட இணையதளம் 
* '''எர்ணாகுளம் மாவட்டத் தகவல் பக்கங்கள்'''
* எர்ணாகுளம் பற்றி 
** 

## மேற்கோள்கள்

பகுப்பு:கேரள மாநிலத்திலுள்ள மாவட்டங்கள்
பகுப்பு:எர்ணாகுளம் மாவட்டம்
மதுரை மாவட்ட சார் நிலை நீதிமன்றங்கள்

**மதுரை மாவட்ட சார் நிலை நீதிமன்றங்கள்** இந்தியாவின் மாநிலமான தமிழகத்தின் மாவட்டமான் மதுரையில் இயங்கும் சார் நிலை உள்நீதிமன்றங்களாகும். இவைகள் மதுரைக் கிளை அமர்வின் கீழ் இயங்கும் நீதிமன்றங்காளாகும். இந்நீதிமன்றங்கள் அம்மாவட்டத்தின் நகர மற்றும் கிராம நீதிமுறைமைகளை செயல்படுத்துகின்றன .

## நீதிமன்றங்களின் பட்டியல்

## இவற்றையும் பார்க்கவும்

*சென்னை உயர் நீதிமன்றம் 
*இந்திய உயர் நீதிமன்றங்கள் 
*இந்திய உச்ச நீதிமன்றம்

## வெளி இணைப்புகள்
*மதுரை மாவட்ட சார் நிலை நீதிமன்றங்கள் -சென்னை உயர் நீதிமன்ற இணையம்  

## மேற்கோள்கள்

பகுப்பு:தமிழக நீதிமன்றங்கள்
பகுப்பு:மதுரை மாவட்டம்
அலபாமா ஆறு

**அலபாமா ஆறு** ஐக்கிய அமெரிக்க நாட்டின் அலபாமா மாநிலத்தில் பாயும் ஓர் ஆறு. இவ் ஆறு தல்லபூசா, கூசா ஆகிய ஆறுகள் இணைந்து உருவாகிறது. இவை மான்ட்கமரி என்ற ஊருக்கு ஆறு கிலோமீட்டர் தொலைவில் கூடுகின்றன. இது பின்னர் மேற்கு நோக்கிப் பாய்ந்து மொபைல், டென்சா என இரு ஆறுகளாகப் பிரிந்து பின்னர் மொபைல் குடாவில் கலக்கிறது.

## மேற்கோள்கள்

பகுப்பு:வட அமெரிக்க ஆறுகள்
கெனாய் ஏரி

**கெனாய் ஏரி** (Kenai Lake) ஐக்கிய அமெரிக்காவின் அலாசுக்கா மாநிலத்தின் கெனாய் மூவலந்தீவில் (தீபகற்பத்தில்) உள்ள ஓர் ஏரி. இது ஒரு புகழ்பெற்ற பொழுதுபோக்கு மீன்பிடி மையம். இவ்வேரியின் நீர்மூலம் கெனாய் ஆறு.

## மேற்கோள்கள்

பகுப்பு:ஐக்கிய அமெரிக்க ஏரிகள்
பகுப்பு:வட அமெரிக்க ஏரிகள்
கண்ணூர் மாவட்டம்

**கண்ணூர் மாவட்டம்** ()  இந்தியாவின் தென் மாநிலங்களில் ஒன்றான கேரளாவின் 14 மாவட்டங்களுள் இதுவும் ஒன்றாகும். இதன் மாவட்டத் தலைநகரம் கண்ணனூர். இந்த நகரத்தின் பெயரைத் தழுவியே மாவட்டத்துக்குப் பெயரிடப்பட்டது. இம்மாவட்டத்துக்கு வடக்கில் காசர்கோடு மாவட்டமும், தெற்கில் கோழிக்கோடு மாவட்டமும் உள்ளன. கிழக்கில் மேற்குத்தொடர்ச்சி மலை உள்ளது இது கர்நாடக மாநிலத்தில் எல்லையாகவும் உள்ளது. கண்ணூர் மாவட்டத்தில் மேற்கு எல்லை அரபிக் கடலால் வரையறுக்கப்படுகிறது.

கேரளாவில் அதிக நகராக்கம் பெற்ற மாவட்டம் கண்ணனூர் ஆகும். இங்கே 50%-இற்கும் அதிகமான மக்கள் நகரப்பகுதிகளில் வாழ்கின்றனர். இதன் நகர்ப்புற மக்கள்தொகை 16,40,986, இது எர்ணாகுளத்துக்கு அடுத்தபடியாக உள்ள மிகக்கூடிய தொகையாகும்.

இம்மாவட்டத்தின் எழிமலையில் ஆசியாவின் மிகப்பெரிய இந்தியக் கடற்படை கல்விக்கழகம் உள்ளது.

## ஆட்சிப் பிரிவுகள்

:சட்டமன்றத் தொகுதிகள்:
*பய்யன்னூர் சட்டமன்றத் தொகுதி
*கல்லியாசேரி சட்டமன்றத் தொகுதி
*தளிப்பறம்பா சட்டமன்றத் தொகுதி
*இரிக்கூர் சட்டமன்றத் தொகுதி
*அழீக்கோடு சட்டமன்றத் தொகுதி
*தர்மடம் சட்டமன்றத் தொகுதி
*தலசேரி சட்டமன்றத் தொகுதி
*கூத்துப்பறம்பா சட்டமன்றத் தொகுதி
*மட்டன்னூர் சட்டமன்றத் தொகுதி
*பேராவூர் சட்டமன்றத் தொகுதி

:மக்களவைத் தொகுதிகள்:
*காசர்கோடு மக்களவைத் தொகுதி
*கண்ணூர் மக்களவைத் தொகுதி

## மேற்கோள்கள்


## வெளியிணைப்புகள்

* கண்ணூரின் இணையதளம் 
* கண்ணூர் பக்கம் - கேரள மாநில இணையதளம் 
* கண்ணூர் சமுதாய வலைவாசல் 

பகுப்பு:கேரள மாநிலத்திலுள்ள மாவட்டங்கள்
பகுப்பு:கண்ணூர் மாவட்டம்
2-ஆம் நூற்றாண்டு

thumb|300px|கிபி 2ம் நூற்றாண்டின் ஆரம்பத்தில் கீழைத்தேய அரைக்கோளம்
thumb|300px|கிபி 2ம் நூற்றாண்டின் இறுதியில் கீழைத்தேய அரைப்பகுதி
[thumb|350px|[பிரித்தானியாவில் கிரீனெட் என்ற இடத்தில் எஞ்சியிருக்கும் ஏட்ரியன் சுவரின் பகுதி]]
**2ம் நூற்றாண்டு** என்ற காலப்பகுதி ஜூலியன் நாட்காட்டியின் படி கிபி 101 தொடக்கம் கிபி 199 வரையான காலப்பகுதியை குறிக்கிறது. இக்காலப் பகுதி தொன்முறை யுகமாகக் கருதப்படுகிறது.

இந்நூற்றாண்டின் ஆரம்பத்தில், ரோமப் பேரரசு அதன் பேரரசன் திராசானின் ஆட்சியின் கீழ் மிகப்பெரும் வளர்ச்சியைக் கண்டிருந்தது. ஆனாலும் திராசானின் மறைவிற்குப் பின்னர் (117) அதன் மிகுதியான வரலாறு வெறுமனே ஆட்சியைக் காப்பாற்றும் வகையிலான நடவடிக்கைகளிலேயே ஈடுபட்டிருந்தது. இக்காலப்பகுதியில் ஏட்ரியன் என்பவனின் ஆட்சியில் ஜெருசலேமில் இருந்து யூதர்கள் வெளியேற்றப்பட்டனர். இரண்டாம் நூற்றாண்டின் கடைசிப் பகுதியில் மார்க்கசு அவுரேலியசு என்ற ரோமப் பேரரசனின் இறப்புக்குப் பின்னர் அமைதி மற்றும் செழுமையான காலப்பகுதி மறைய ஆரம்பித்தது.

சீனா கான் வம்சத்தினரின் ஆட்சியின் கீழ் தொடர்ந்து இருந்து வந்தது. இந்நூற்றாண்டின் முதல் அரைப்பகுதியில் நடு ஆசியாவில் சீனா தனது ஆதிக்கத்தைப் பரவலாக்கியது. ஆனாலும் இரண்டாம் அரைப்பகுதியில் ஊழல், மற்றும் கிளர்ச்சி காரணமாக இவ்வாட்சி ஆட்டம் காணத் தொடங்கியது. முடிவில் கிபி 220 ஆம் ஆண்டில் ஹான் ஆட்சி முடிவுக்கு வந்தது.

## நிகழ்வுகள்
* 96 – 180: ரோமப் பேரரசை ஐந்து சிறந்த பேரரசர்கள் (நேர்வா, திராசான், ஏட்ரியன், அந்தோனியசு பயசு, மார்கசு அவுரேலியசு) ஆட்சி புரிந்தார்கள்.
* ஆக்சம் இராச்சியம் (எதியோப்பியாவில்) உருவானது.
* 122 – 132: பிரித்தானியாவுக்குக் குறுக்கே ஏட்ரியனின் சுவர் கட்டப்பட்டது.
* 132 – 135: ரோமப் பேரரசுக்கு எதிராக யூதர்களின் கிளர்ச்சி
* 144: ரோம் தேவாலயத்திற்கெதிராக மார்க்கியோனிசம் உருவானது.
* 184 – 205: சீனாவில் கான் பேரரசுக்கு எதிராக கிளர்ச்சி

## கண்டுபிடிப்புகள்
* சீனா பத்திரிகைத் தாளைக் கண்டுபிடித்தது (105)
* தொலெமி கண்ணுக்குத் தெரியக்கூடிய விண்மீன்களின் தொகுப்பை எழுதினார்.
* 132: நிலநடுக்கத்தின் திசையைக் கண்டறியும் கருவியை முதன் முதலாக சீனர்கள் கண்டுபிடித்தனர்.
* யுனானி மருத்துவம் அறிமுகம்

## வேறு
* பதிற்றுப்பத்து நூல் எழுதப்பட்டது.

## குறிப்பிடத்தக்கவர்கள்
* புளூட்டாக், (கிபி 46 - கிபி 120)
* தொலெமி (கிபி 90 - 168)

## மேற்கோள்கள்



பகுப்பு:1-ஆம் ஆயிரமாண்டு
பகுப்பு:நூற்றாண்டுகள்
காசர்கோடு மாவட்டம்

**காசர்கோடு மாவட்டம்** () இந்தியாவின் தென் மாநிலங்களுள் ஒன்றான கேரளாவில் உள்ள 14 மாவட்டங்களில் ஒன்றாகும். இந்த மாவட்டம் 1985 ஆம் ஆண்டு மே மாதம் 24 ஆம் தேதி உருவாக்கப்பட்டது இதுவே கேரளாவின் வடக்கு முனையில் உள்ள மாவட்டமாகும்.

இதன் தெற்கு எல்லையில் கண்ணூர் மாவட்டமும், வடக்கில் கர்நாடக மாநிலத்தின் தென் கன்னட மாவட்டம், கிழக்கில் மேற்குத் தொடர்ச்சி மலையும் உள்ளன. மேற்கில் அரபிக் கடல் எல்லையாக உள்ளது. 2001 ஆம் ஆண்டுக் கணக்கெடுப்பின்படி 1,203,342 மக்கள்தொகை கொண்ட இம்மாவட்டத்தின் மொத்தப் பரப்பளவு 1992 கி.மீ.² ஆகும்.

## ஆட்சிப் பிரிவுகள்
இடது|thumb|காசர்கோடு மாவட்ட வட்டங்கள்|150x150px
இது காசர்கோடு, ஹொசதுர்கா, வெள்ளரிக்குண்டு,மஞ்சேஸ்வரம் ஆகிய நான்கு வட்டங்களைக் கொண்டது.

இம்மாவட்டம் காசர்கோடு மக்களவைத் தொகுதி மற்றும் 5 சட்டமன்றத் தொகுதிகளையும் கொண்டுள்ளது.

படிமம்:Wahlkreise zur Vidhan Sabha von Kerala.svg|சட்டமன்ற தொகுதிகள்
படிமம்:Kerala Wahlkreise Lok Sabha.svg|மக்களவை தொகுதிகள்


## இவற்றையும் பார்க்கவும்
* கேரளா மாவட்டப் பட்டியல்

## சுற்றியுள்ளவை

## வெளியிணைப்புகள்

* 

## குறிப்புகள்


பகுப்பு:கேரள மாநிலத்திலுள்ள மாவட்டங்கள்
கொல்லம் மாவட்டம்

:*இதே பெயர் கொண்ட நகரத்தைப் பற்றி அறிய, [[கொல்லம்]] கட்டுரையைப் பார்க்கவும்.*
**கொல்லம் மாவட்டம்**, இந்தியாவில் தென் மாநிலங்களில் ஒன்றான கேரளாவில் உள்ள 14 மாவட்டங்களில் ஒரு மாவட்டமாகும். இதன் மாவட்டத் தலைநகரம் கொல்லம். கேரள மாநிலத்திலுள்ள இயற்கை அழகுகள் பலவற்றைத் தன்னுள் அடக்கியுள்ள இந்த மாவட்டம் நீண்ட கடற்கரையைக் கொண்டு விளங்குகிறது. ஒரு முக்கியமான துறைமுகம், சமவெளிகள், மலைகள், ஏரிகள், குடாக்கள், காடுகள், வேளாண்மை நிலங்கள், ஆறுகள் என இயற்கையும் செயற்கையுமான பல சிறப்பு அம்சங்கள் இந்த மாவட்டத்தில் உள்ளன. இந்த மாவட்டம் பண்டைக்காலத்தில் ரோமருடனும், போனீசியருடனும் வணிகத் தொடர்புகளைக் கொண்டிருந்ததாகத் தெரிகிறது.

மாவட்டத்தின் ஏறத்தாழ 30% பகுதி அசுத்தாமுடி ஏரியாகும். 18.02% நகராக்கம் பெற்ற இம்மாவட்டம், சட்டம் ஒழுங்கு, சமுதாய நல்லிணக்கம் என்பவை தொடர்பில், இந்தியாவிலேயே சிறந்த மாநிலமாக "இந்தியா டுடே" சஞ்சிகையால் தெரிவு செய்யப்பட்டது.

## ஆட்சிப் பிரிவுகள்
இந்த மாவட்டத்தை கொல்லம், கருநாகப்பள்ளி, குன்னத்தூர், பத்தனாபுரம், கொட்டாரக்கரை என ஐந்து வட்டங்களாகப் பிரித்துள்ளனர். இது 13 மண்டலங்களையும், 69 ஊராட்சிகளையும் கொண்டது.
கேரள சட்டமன்றத்திற்காக பத்து சட்டமன்றத் தொகுதிகளாகப் பிரித்துள்ளனர்.
அவை:
*கருநாகப்பள்ளி சட்டமன்றத் தொகுதி
*சவறா சட்டமன்றத் தொகுதி
*குன்னத்தூர் சட்டமன்றத் தொகுதி
*பத்தனாபுரம் சட்டமன்றத் தொகுதி
*புனலூர் சட்டமன்றத் தொகுதி
*சடயமங்கலம் சட்டமன்றத் தொகுதி
*குண்டறை சட்டமன்றத் தொகுதி
*கொல்லம் சட்டமன்றத் தொகுதி
*இரவிபுரம் சட்டமன்றத் தொகுதி
*சாத்தன்னூர் சட்டமன்றத் தொகுதி

:மக்களவைத் தொகுதிகள்:
*மாவேலிக்கரை மக்களவைத் தொகுதி
*கொல்லம் மக்களவைத் தொகுதி

## ஆதாரங்கள்

பகுப்பு:கேரள மாநிலத்திலுள்ள மாவட்டங்கள்
கூப்பன்

**கூப்பன்**, வெட்டிச் சீட்டு, அல்லது சலுகைச் சீட்டு எனப்படுவது ஒரு பொருளை வாங்கும் போது நுகர்வோருக்கும் தரப்படும் கழிவுக்கான சீட்டு அல்லது ஆவணம் ஆகும்.  தமது பொருட்களை விளம்பரப்படுத்த அல்லது அதிகம் விற்பனை செய்ய கூப்பனை வணிக நிறுவனங்கள் வழங்குகின்றன.  நுகரும் போது பணத்தை சேமிக்கும் வழியாக கூப்பன் நுகர்வோரால் பார்க்கப்படுகிறது.  

## கூப்பன் கிடைக்கும் இடங்கள்
* கடை
* விளம்பரங்கள்
* இதழ்கள், பத்திரிகைகள்
* பொருள் வெளியுறையில்
* இணையம்

பகுப்பு:நுகர்வு
தன்னின உயிருண்ணி

**தன்னின உயிருண்ணி** (கானிபாலிசம்)  இச்சொல் ஸ்பானிய மொழியிலிருந்து வந்த சொல் ஆகும். ஒரு இனத்தைச் சேர்ந்த உயிரினம் அதே இனத்தைச் சேர்ந்த இன்னொரு உயிரியை கொன்று உண்டு வாழ்பனவைகளை தன்னின உயிர் உண்ணி என் அமைக்கப்படுகின்றது. இச்சொல் விலங்கியல் அறிவியல் சொல்லாகப்பயன்படுத்தப்படுகின்றது.

(உ.தா இராசநாகம் என்ற பாம்பினம் தன் இனத்தைச் சேர்ந்த பிற பாம்பினங்களையே பொரும்பாலும் உண்டு வாழ்கின்றது இதை தன்னின உயிர் உண்ணி (கானிபாலிசம்) என்று அழைக்கின்றனர், குறிப்பு;-விலங்கியல்  வகையில் உணவுக்காக தன்னினம் சார்ந்த உயிர்களை கொல்லுபவை (ஒப்பியோப்பேகி))

(கானிபாலிசம் என்ற ஆங்கில வார்த்தை விலங்கியலைத்தவிர பிற இடங்களிலும் வேறு பொருள் கொண்டவைகாளாகப் பயன்படுத்தப் படுகின்றது- உ.தா விமானக் கட்டுமானத்தளங்களில்)

## மனிதர்களில் தன்னின உயிருண்ணிகள்

முற்காலங்களில் மனிதர்கள் காட்டுமிராண்டிகளாக வாழ்ந்தக் காலத்தில் இம்மாதிரி மனிதர்களை வேட்டையாடி மனிதர்களே உண்ணும் வழக்கம் இருந்து வந்த்து இவர்களை (நரமாமிச) மனித ஊனுண்ணி அ நரமாமிச பட்சிணி (ஆங்-ஆன்ந்த்ரோபோப்பேகி-(கானிபால்)) என்று அழைத்தனர். 
****இவர்கள் இரண்டுப்பிரிவாக பிரிக்கப்பட்டனர்.**
*தன் பிரிவைச்சார்ந்த மனிதர்களை உண்பவர்கள் (என்டோகானிபாலிசம்)
*வெளிப்பிரிவைச் சார்ந்த மனிதர்களை உண்பவர்கள் (எக்டோ கானிபாலிசம்)
****மேலும் இவர்கள் இரண்டுப் பிரிவாகப் பிரிக்கப்படுகின்றனர்**
*உணவுக்காக ஒரு உயிருள்ள மனிதனைக் கொள்வர்களை *மனிதக் கொலை தன்னின உயிர் உண்ணி*. (ஹோமிசைட் கானிபாலிசம்)
*முன்பே இறந்தவரின் உடலை உண்பவர்களை *உணவுக்காண இறந்த மனிதனை உண்ணும் தன் இன உயிர் உண்ணி* (நெக்ரோ கானிபாலிசம்)

## மனிதன் தன்னின உயிருண்ணிகளாக வாழ்ந்த இடங்கள்
 
மனித தன்னின உயிர் உண்ணிகளாக முற்காலங்களில் ஐரோப்பிய நாடுகள், ஆப்பிரிக்கா, தென் அமெரிக்கா,சீனா, இந்தியா,ஆஸ்திரேலியா,வட அமெரிக்கா, சாலமன் தீவுகள், நியூசிலாந்து ,புதிய கலிடோனியா, புதிய கென்யா, சுமத்ரா மற்றும் பிஜூத் தீவுகளில் மதசம்பிராதாயங்களுக்காகவும், காட்டுவாசிகளின் போர் புரியும் தன்மைகளுக்காவும் தன்னின உயிருண்ணிகளாக வாழ்ந்து வந்துள்ளனர்.  பிஜூத் தீவுகளில் இவ்வின மக்கள் வாழ்ந்த்தாக சான்றுகள் உள்ளன.

தற்பொழுதும் இம்மாதிரி உண்ணும் முறைகள் குற்ற செயல்களாக செய்யப்படுகின்றன. மனிதர்களில் சிலர், மனநிலை பாதிக்கப்பட்டவர்கள் இம்மாதிரி உணவுமுறைகளை கையாள்கின்றனர். சட்டத்தின்படி தடைசெய்யபட்டாலும் இம்மாதிரி செயல்கள் அங்கொன்றும் இங்கொன்றுமாக நடைபெறுகின்றன என்பது குறிப்பிடத்தக்கது.

## மனிதர்கள் தன்னின உயிருண்ணிகளாக வாழக் காரணங்கள்

****மனிதர்கள் தன்னின உயிருண்ணிகளாக முற்காலங்களில் வாழக்காரணங்களாகக் கண்டுபிடிக்கப்பட்டவை.**
*அவர்களாகவை வகுத்துக்கொண்ட கலாச்சார விதிமுறைகளுக்காவும்,
*உணவு பஞ்சம் ஏற்பட்ட நிலையில் வேறு வழி செய்வதியறியா நிலையினாலும்,
*மனநிலை பாதிக்கப்பட்ட நிலையில் தன்னிலை மறந்த நிலையிலும்,

மனிதர்கள் இம்மூன்று காரணங்களுக்காவும்தான் இவ்வுணவு முறையை கையாண்டிருப்பர் எனக் கூறப்படுகின்றது.

## இந்தியாவின் சமீபத்திய தன்னின உயிருண்ணி

இது 2006, 2007,ஆண்டுக்குமிடையே நடந்த ஒரு குற்ற நிகழ்வாகும் உத்திரபிரதேச மாநிலத்தில் தில்லி புற நகர் பகுதியான நொய்டாவில் உள்ள நிதாரி கிராமத்தில் உள்ள தொழிலதிபர் மொகிந்தர் சிங் மற்றும் அவருடைய காவலாளி மற்றும் பணியாளாரன மணிந்தர் சிங் இருவரும் சேர்ந்து சுமார் 30 சிறுமியர்கள் மற்றும் இளம் பெண்களை பாலியல் வன்கொடுமையில் ஈடுபடுத்தியபின் அவர்களின் உடல் உறுப்புகளை தின்றதாக வாக்குமூலத்தில் குற்றவாளிகளே உறுதி செய்த அதிர்ச்சி நிகழ்வு, இந்தியாவின் தன்னின உயிருண்ணிகளுக்கு எடுத்துக்காட்டாகும்.

## மேற்கோள்கள்

பகுப்பு:சமூகம்
புலோலி

**புலோலி** இலங்கையின் வடமாகாணத்தில் உள்ள ஒரு நகரமாகும். இது யாழ்ப்பாண மாவட்டத்தில் உள்ள வடமராட்சி எனும் பிரிவில் அமைந்துள்ளது. இது யாழ்ப்பாணம் - பருத்தித்துறை வீதியில் யாழ்ப்பாணத்திலிருந்து சுமார் 30 கி.மீ தொலைவில், பருத்தித்துறைக்குச் சமீபமாக அமைந்துள்ளது.

புலோலி பழம்பெரும் பாரம்பரியத்தையும் நீண்ட புராதன மொழி, சமய கலாசார மரபு விழுமியங்களையும் தனித்துவமாகத் தன்னகத்தே கொண்ட புகழ்பூத்த நகரம் ஆகும். புலவர்களின் குரல் ஒலித்தமையால் புலோலி என்னும் காரணப்பெயர் இதற்கு சூட்டப்பெற்றது. **பச்சிமப் புலவர்கான நகரம்** என இதற்கு மறுபெயருமுண்டு.

பருத்தித்துறை நகரசபையின் தெற்கு எல்லை இதன் வடக்கு எல்லையாகவும், பருத்தித்துறை மருதங்கேணி வீதி இதன் கிழக்கு எல்லையாகவும், துன்னாலை, அல்வாய் என்னும் கிராமங்கள் முறையே இதன் தெற்கு மேற்கு எல்லைகளாகவும் அமைந்துள்ளன. அரச நிர்வாக நோக்கில், புலோலி திக்குவாரியாக 14 கிராம சேவகர் பிரிவுகளாகப் பிரிக்கப்பட்டுள்ளது.

பத்தொன்பதாம், இருபதாம் நூற்றாண்டுகளில் பண்டிதர்கள், வித்துவ சிரோமணிகள், நாவலர்கள், புலவர்கள், அறிஞர்கள் போன்றோர் புலோலியில் பிறந்து பணியாற்றித் தத்தம் முத்திரையைப் பதித்து மறைந்தமைக்கான சான்றுகள் உள்ளதாக அறியப்படுகிறது.

## புலோலியைச் சேர்ந்தவர்கள்
* தமிழறிஞர் சதாவதானி நா. கதிரவேற்பிள்ளை
* யாழ்ப்பாணத்துச் சுவாமி – வியாபாரிமூலை சி.வே.அருளம்பலம்
* புலோலி குமாரசுவாமிப் புலவர்
* தென்புலோலியூர் மு. கணபதிப்பிள்ளை
* பேராசிரியர் க. கணபதிப்பிள்ளை
* சைவப்பெரியார் சு. சிவபாதசுந்தரனார்
* அறிஞர் கந்த முருகேசனார்
* ஆ. வேலுப்பிள்ளை
* என். கே. ரகுநாதன்
* தெ. நித்தியகீர்த்தி
* ஆ. இரத்தினவேலோன்
* சந்திரா இரவீந்திரன்
* கவிஞர் தீட்சண்யன்
* செல்வத்தம்பி மாணிக்கவாசகர் 
* பால வைரவநாதன் 
* பவானி சிவகுமாரன்
* நாகநாதன் வேலுப்பிள்ளை
* கமலினி செல்வராஜன்
* பண்டிதர் வீ.பரந்தாமன்
* சோமசுந்தரம் சபாபதிப்பிள்ளை

## ஆலயங்கள்
இவற்றுள் சில:
* உபயகதிர்காமம் ஸ்ரீ சக்கர சண்முகர் ஆலயம்
* புற்றளை சித்தி விநாயகர் ஆலயம்
* பல்லப்பை வைரவர் ஆலயம்
* புலோலி வில்லிபாதி முருகன் ஆலயம்
* புலோலி மேற்கு பூவற்கரை காமாட்சி அம்மன் ஆலயம்
* மேலைப்புலோலி ஆலடிப் பிள்ளையார் ஆலயம் (புலோலி மேற்கு)
* புலோலி தெற்கு மந்திகை ஆண்டியாவளவு ஞானவைரவர் ஆலயம்
* புலோலி கிழக்கு சந்தாதோட்டம் மனோன்மணி அம்பாள் (முதலி அம்மன்) ஆலயம்
* புலோலி வடக்கு பன்னையம்பதி வீரகத்தி விநாயகர் ஆலயம்
* புலோலி தெற்கு முறாவில் பிள்ளையார் ஆலயம்
* புலோலி தெற்கு கணை வைரவர் ஆலயம்
* கூவில் கொட்டடி ஞானவைரவர் ஆலயம்
* தென்புலோலி பெரியவளவு வீரபத்திரர் ஆலயம்
* தென்புலோலி குரும்பைகட்டி ஞானவைரவர் ஆலயம்
* புலோலி பசுபதீஸ்வரர் ஆலயம் (பருத்தித்துறைச் சிவன் கோவில்)
* புலோலியூர் தொப்பிளாவத்தை நரசிங்க வைரவர் கோவில்
* புலோலி தெற்கு வடுவாவத்தை வீரபத்திரர் ஆலயம்

## மேற்கோள்கள்

பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
பகுப்பு:நகரம் தொடர்பான குறுங்கட்டுரைகள்
வீட்டுத் தோட்டம்

**வீட்டுத் தோட்டம்** என்பது வீட்டின் வளவில் தோட்டம் செய்வதாகும்.  பொதுவாக வீட்டுப் பயன்பாட்டுக்கும், அயலாருடன் பகிரவும் விளைச்சல் பயன்படுத்தப்படும்.  மேலதிக விளைச்சல் விற்பனை செய்யப்படுவதும் உண்டு. அதிக இலாபம் கிடைக்கும்.

## வீட்டுத் தோட்டத்தின் பயன்கள்
* உணவைப் பெறுதல்
* வருமானம் அதிகரிப்பு
* விரும்பிய, ஏற்ற உணவு வகைகளை பயிரிடல்
* தோட்டம் பற்றி, பயிரிடல் பற்றி கல்வி
* ஈடுபாடு, உடற்பயிற்சி
* மண் வளம் பேணல்
* பீடை நாசிப் பயன்பாட்டைக் குறைத்தல்

பகுப்பு:தோட்டக்கலை
பகுப்பு:கைத்தொழில்
பகுப்பு:தானே செய்தல்
நிறுவனம் (வணிகம்)

வணிகத்தில் ஈடுபடும் ஓர் அமைப்பு பொதுவாக  **வணிக நிறுவனம்** அல்லது **நிறுமம்** (Company)என்று அழைக்கப்படுகிறது. இதன் சட்ட வரையறை நாட்டுக்கு நாடு வேறுபடுகிறது. தனி உரிமையாளர் நிறுவனம், கூட்டாண்மை நிறுவனம், கூட்டுத்தாபனம், வரையறுக்கப்பட்ட நிறுவனம், பொதுவில் பட்டியலிடப்பட்ட நிறுவனம், எனப் பல வகை நிறுவனங்கள் உள்ளன.

## மேற்கோள்கள்

பகுப்பு:வணிகவியல்
பகுப்பு:நிறுவனங்கள்
திருச்சிராப்பள்ளி மாவட்ட சார் நிலை நீதிமன்றங்கள்

**திருச்சிராப்பள்ளி மாவட்ட சார் நிலை நீதிமன்றங்கள்** இந்தியாவின் மாநிலமான தமிழகத்தின் மாவட்டமான் திருச்சிராப்பள்ளியில் இயங்கும் சார் நிலை உள்நீதிமன்றங்களாகும். இவைகள் மதுரைக் கிளை அமர்வின் கீழ் இயங்கும் நீதிமன்றங்காளாகும். இந்நீதிமன்றங்கள் அம்மாவட்டத்தின் நகர மற்றும் கிராம நீதிமுறைமைகளை செயல்படுத்துகின்றன .

## நீதிமன்றங்களின் பட்டியல்

## இவற்றையும் பார்க்கவும்

*சென்னை உயர் நீதிமன்றம் 
*இந்திய உயர் நீதிமன்றங்கள் 
*இந்திய உச்ச நீதிமன்றம்

## வெளி இணைப்புகள்
*திருச்சிராப்பள்ளி மாவட்ட சார் நிலை நீதிமன்றங்கள் -சென்னை உயர் நீதிமன்ற இணையம்  

## மேற்கோள்கள்

பகுப்பு:தமிழக நீதிமன்றங்கள்
பகுப்பு:திருச்சிராப்பள்ளி மாவட்டம்
கோழிக்கோடு மாவட்டம்

:*கோழிக்கோடு நகரம் பற்றிய தகவல்களுக்கு [[கோழிக்கோடு]] கட்டுரையைப் பார்க்கவும்.*

**கோழிக்கோடு மாவட்டம்** () என்பது இந்தியாவின் தென் மாநிலங்களில் ஒன்றான கேரளாவின் 14 மாவட்டங்களுள் ஒன்று. இதன் மாவட்டத் தலைநகரம் கோழிக்கோடு நகரம். இந்த மாவட்டம் 38.25% நகராக்கம் பெற்றது. http://www.censusindiamaps.net/page/India_WhizMap/IndiaMap.htm 

## ஆட்சிப் பிரிவுகள்
இந்த மாவட்டத்தை நான்கு வட்டங்களாகப் பிரித்துள்ளனர். அவை:
*கோழிக்கோடு வட்டம்
*வடகரை வட்டம்
*கொயிலாண்டி வட்டம்
*தாமரசேரி வட்டம்

இந்த மாவட்டத்தில் கீழ்க்கண்ட சட்டமன்றத் தொகுதிகள் உள்ளன.
*வடகரா சட்டமன்றத் தொகுதி
*குற்றுயாடி சட்டமன்றத் தொகுதி
*நாதாபுரம் சட்டமன்றத் தொகுதி
*கொயிலாண்டி சட்டமன்றத் தொகுதி
*பேராம்பிரை சட்டமன்றத் தொகுதி
*பாலுசேரி சட்டமன்றத் தொகுதி
*எலத்தூர் சட்டமன்றத் தொகுதி
*கோழிக்கோடு வடக்கு சட்டமன்றத் தொகுதி
*கோழிக்கோடு தெற்கு சட்டமன்றத் தொகுதி
*பேப்பூர் சட்டமன்றத் தொகுதி
*குந்தமங்கலம் சட்டமன்றத் தொகுதி
*கொடுவள்ளி சட்டமன்றத் தொகுதி
*திருவம்பாடி சட்டமன்றத் தொகுதி

:மக்களவைத் தொகுதிகள்:
*வடகரா மக்களவைத் தொகுதி (பகுதி)
*வயநாடு மக்களவைத் தொகுதி (பகுதி)
*கோழிக்கோடு மக்களவைத் தொகுதி

## மேற்கோள்களும் குறிப்புக்களும்


பகுப்பு:கேரள மாநிலத்திலுள்ள மாவட்டங்கள்
பார்க்கவகுலம்

**பார்க்கவகுலம்** (*Parkavakulam*) (பரவலாக **உடையார்** என்று அழைக்கப்படுகின்றனர்) எனப்படுவோர் தமிழகத்தில் வாழும் ஓர் இனக்குழுவினர் ஆகும். இவர்கள் *சுருதிமான்*, *நத்தமான்*, மலையமான் என்ற மூன்று பிரிவுகளை கொண்டவர்கள். உடையார், மூப்பனார், நயினார் போன்ற பட்டங்கள் கொண்டவர்கள். இச்சமூகத்தில் சிலர் கத்தோலிக்க திருச்சபை கிறிஸ்தவர்களும் உள்ளனர்.

இவர்கள் தமிழ்நாடு அரசு இடஒதுக்கீட்டுப் பட்டியலில், பிற்படுத்தப்பட்ட பிரிவில் உள்ளனர்.

## இன்றைய நிலை
உடையார் சமுதாயத்தினர் பெரும் நிலப்பிரபுக்கள் ஆகவே வாழ்ந்து வருகின்றனர். அவர்கள் பண்ணையார், மிராசுதாரர், பெரிய பண்ணையார், போன்ற அடையாளம்  கொண்டு பெரும் நிலங்களை உடையவர்களாகவே உள்ளனர். சமுதாயத்தில் உயர் நிலையிலேயே அவர்கள் உள்ளனர். இவர்களை மலையமான் பிரிவை சார்ந்தவர்கள் அசைவம் உண்பதில்லை. இந்த சமுதாயத்தை சார்ந்த விவசாயக் கூலிகளாக சிலர் மட்டுமே உள்ளனர், பலர் சொந்த நிலங்களில் சொந்த விவசாயம் செய்து உயரிய நிலையிலேயே வாழ்ந்து வருகின்றனர்.

## சமயம்
உடையார்கள் சைவ சமயத்தைச் சேர்ந்தவர்கள். மேலும் குலதெய்வ வழிபாடு இவர்களிடத்தில் உண்டு. இவர்களை பூசைக்கார உடையார்( திருநீரு பூசுபவர்) எனவும் அழைப்பதுண்டு. குல தெய்வங்களுக்கு பலியிடும் பழக்கம் நத்தமான் மற்றும் சுருதிமான் பிரிவைச் சேர்ந்த உடையார்கள் பின்பற்றுகின்றனர். மலையமான் பிரிவை சேர்ந்த உடையார்கள் அசைவம் உண்ணாத சைவம் சாப்பிடும் உடையார்கள் என்ற காரணத்தினால் அவர்களுள் பலர் குல தெய்வங்களுக்கு பலியிடும் வழக்கம் இல்லாதவர்கள். சிலர் பலி இடுவர், ஆனால் அதனை உண்ணமாட்டார்.

## பட்டம்
உடையார் சாதியினரான இவர்களை வடதமிழகத்தில் குறிப்பாக கடலூர் போன்ற பகுதிகளில் உடையார் எனவும், தஞ்சை, திருச்சியிலிருந்து தென்பகுதிகளில் *மூப்பனார்* எனவும், திருக்கோவிலூர் போன்ற நடுநாட்டுப்பகுதிகளிலும், தெற்கே சில இடங்களிலும் உடையார் என்று அழைக்கப்படுகின்றனர். இவர்கள்  மலையமான் , நத்தமான், சுருதிமான் என்ற மூன்று குடிகளாக உள்ளனர். இவர்களில் நத்தமான் பட்டம் கொண்ட மக்கள் தமிழகத்தின் சில பகுதிகளில் நயினார் பட்டம் கொண்டு அழைக்கப்படுகின்றனர். மலையமான் சைவ உணவுப்பழக்கம் மேற்கொள்பவர்கள். மேலும் நத்தமான், மலையமான் பட்டம் கொண்டவர்கள் எல்லா இடங்களிலும் உடையார் என்று அழைக்கப்படுகின்றனர். சுருதிமான் பட்டம் உடையோர், பொதுவாக மூப்பனார் என்றும் அழைக்கப்படுவர்.

## பிற சாதியில் உடையார் பட்டம்
உடையார் என்னும் பட்டத்தை வெள்ளாளர்களும் வன்னியர்களும், வட மாவட்டத்தில் வாழுகின்ற துளுவ வேளாளர் (அகமுடையார்) சமூகத்தினரும் பயன்படுத்துகின்றனர்.

## மேற்கோள்கள்

பகுப்பு:தமிழரில் சாதிகள்
சத்திரபதி சிவாசி தொடருந்து நிலையம்

**சத்திரபதி சிவாசி முனையம்** (*ஆங்கிலம்* *:* *Chhatrapati Shivaji Maharaj Terminus*', *'CSMT, மராத்தி மொழி: छत्रपती शिवाजी टर्मिनस*) என்பது மும்பையில் உள்ள வரலாற்று சிறப்பு மிக்க ரயில் நிலையமாகும். இது இயுனசுகோ உலக பாரம்பரிய இடங்கள் பட்டியலில் இடம்பெற்றுள்ளது.  இந்த ரயில்  நிலையம் மத்திய ரயில்வேயின் தலைமையிடமாகவும் செயல்படுகிறது. இது 1887 ஆம் ஆண்டு கட்டப்பட்டது இது இந்தியாவின் மிக பரபரப்பான ரயில் நிலையமாகும். முன்னர் விக்டோரியா முனையம் என்று அழைக்கப்பட்டது பின்னர் 1996 ஆம் ஆண்டு சத்திரபதி சிவாசி முனையம் என பெயர் மாற்றம் செய்யப்பட்டது. இந்த ரயில்நிலையம் பிரெட்ரிக் வில்லியம் சிடீவென்சு என்ற ஆங்கில பொறியாளரால் வடிவமைக்கப்பட்டது.

## நடைமேடைகள்
18 நடைமேடைகள் கொண்ட சத்திரபதி சிவாசி மகாராச தொடருந்து நிலையத்தின் 7 நடைமேடைகள், மும்பையின் புறநகர்களுக்கு செல்லும் தொடருந்துகளுக்கானது. 8 முதல் 18 நடைமேடைகளிலிருந்து, இந்தியாவின் பிற நகரங்களுக்கு செல்லும் விரைவு தொடருந்துகளுக்கானது. 18-ஆம் எண் நடைமேடையிலிருந்து மட்டும் ராசதானி விரைவுவண்டி, துரந்தோ அதிவேக விரைவு தொடருந்து, கரீப், சதாப்தி விரைவுவண்டி மற்றும் தேச்சசு விரைவுத் தொடருந்துகள் இயங்குகிறது. 16 ஏப்ரல் 2013 முதல் நடைமேடைகளில் குளிரூட்டப்பட்ட பயணிகள் தங்கும் மண்டபம் துவக்கப்பட்டது. மேலும் குளிரூட்டப்பட்ட ஆண்களுக்கான 58 படுக்கைகளும், பெண்களுக்கான 20 படுக்கைக வசதியும் உள்ளது. 

## மேற்கோள்கள்


## வெளி இணைப்புகள்

* Chhatrapati Shivaji Terminus on the UNESCO website
* Chhatrapati Shivaji Terminus Mumbai
* Google Satellite Map of Mumbai CST
* 360° Panorama

பகுப்பு:மும்பையிலுள்ள தொடருந்து நிலையங்கள்
திருவனந்தபுரம் மாவட்டம்

**திருவனந்தபுரம் மாவட்டம்** கேரள மாநிலத்திலுள்ள பதினான்கு மாவட்டங்களுள் இதுவும் ஒன்றாகும். திருவனந்தபுரம் நகரத்தில் இதன் தலைமையகம் அமைந்துள்ளது. 2,192 சதுர கிலோமீட்டர் பரப்பளவு கொண்ட இம் மாவட்டத்தின் மக்கள்தொகை, 2001 ஆம் ஆண்டுக் கணக்கெடுப்பின்படி, 3,234,356 ஆகும். இது மக்கள் தொகை அடிப்படையில் கேரளத்தின் இரண்டாவது பெரிய மாவட்டம்.

## ஆட்சிப் பிரிவுகள்
இதை திருவனந்தபுரம், சிறயின்கீழ், நெடுமங்காடு, நெய்யாற்றின்கரை என நான்கு வட்டங்களாகப் பிரித்துள்ளனர். இது 12 மண்டலங்களையும், 78 ஊராட்சிகளையும் கொண்டது.
திருவனந்தபுரம், வர்க்கலை, நெய்யாற்றின்கரை, ஆற்றிங்கல், நெடுமங்காடு ஆகியவை நகராட்சிகளாக உள்ளன.

இந்த மாவட்டத்தின் பகுதிகள் ஆற்றிங்கல், திருவனந்தபுரம் ஆகிய இரண்டு மக்களவைத் தொகுதிகளின்கீழ் உள்ளன. 
கேரள சட்டமன்றத்திற்காக 14 சட்டமன்றத் தொகுதிகளாகப் பிரித்துள்ளனர்.
அவை:
*வர்க்கலை சட்டமன்றத் தொகுதி
*ஆற்றிங்கல் சட்டமன்றத் தொகுதி
*சிறயின்கீழ் சட்டமன்றத் தொகுதி
*நெடுமங்காடு சட்டமன்றத் தொகுதி
*வாமனபுரம் சட்டமன்றத் தொகுதி
*கழக்கூட்டம் சட்டமன்றத் தொகுதி
*வட்டியூர்க்காவு சட்டமன்றத் தொகுதி
*திருவனந்தபுரம் சட்டமன்றத் தொகுதி
*நேமம் சட்டமன்றத் தொகுதி
*அருவிக்கரை சட்டமன்றத் தொகுதி
*பாறசாலை சட்டமன்றத் தொகுதி
*காட்டாக்கடை சட்டமன்றத் தொகுதி
*கோவளம் சட்டமன்றத் தொகுதி
*நெய்யாற்றின்கரை சட்டமன்றத் தொகுதி

## மேற்கோள்கள்

## வெளி இணைப்புகள்
*திருவனந்தபுரம் மாவட்டத்தின் இணையதளம்

பகுப்பு:கேரள மாநிலத்திலுள்ள மாவட்டங்கள்
திருச்சூர் மாவட்டம்

**திருச்சூர் மாவட்டம்** (*Thrissur district*; ) என்பது கேரள மாநிலத்திலுள்ள பதினான்கு மாவட்டங்களுள் ஒன்று ஆகும். திருச்சூர் நகரத்தில் இதன் தலைமையகம் அமைந்துள்ளது. இது 1949 ஆம் ஆண்டு யூலை 1 ஆம் தேதி உருவாக்கப்பட்டது. 3,032 சதுர கிலோமீட்டர் பரப்பளவு கொண்ட இம்மாவட்டத்தின் மக்கள்தொகை, 2001 ஆம் ஆண்டுக் கணக்கெடுப்பின்படி, 2,975,440 ஆகும். இத் தொகையில் ஆண்கள் 49%, பெண்கள் 51%.

## ஆட்சிப் பிரிவுகள்
திருச்சூர் மாவட்டத்தை ஐந்து வட்டங்களாகப் பிரித்துள்ளனர்.
*திருச்சூர் வட்டம்
*முகுந்தபுரம் வட்டம்
*சாவக்காடு வட்டம்
*கொடுங்கல்லூர் வட்டம்
*தலப்பிள்ளி வட்டம்

இரிஞ்ஞாலக்குடா, சாவக்காடு, கொடுங்கல்லூர், சாலக்குடி, குன்னங்குளம், குருவாயூர் ஆகிய நகரங்கள் உள்ளன. இந்த மாவட்டத்தில் 17 மண்டலங்களும், 88 ஊராட்சிகளும் உள்ளன.

:சட்டமன்றத் தொகுதிகள்:
*சேலக்கரை சட்டமன்றத் தொகுதி
*குன்னங்குளம் சட்டமன்றத் தொகுதி
*குருவாயூர் சட்டமன்றத் தொகுதி
*மணலூர் சட்டமன்றத் தொகுதி
*வடக்காஞ்சேரி சட்டமன்றத் தொகுதி
*ஒல்லூர் சட்டமன்றத் தொகுதி
*திருச்சூர் சட்டமன்றத் தொகுதி
*நாட்டிகை சட்டமன்றத் தொகுதி
*கைப்பமங்கலம் சட்டமன்றத் தொகுதி
*இரிஞ்ஞாலக்குடா சட்டமன்றத் தொகுதி
*புதுக்காடு சட்டமன்றத் தொகுதி
*சாலக்குடி சட்டமன்றத் தொகுதி
*கொடுங்கல்லூர் சட்டமன்றத் தொகுதி

:மக்களவைத் தொகுதிகள்:
*ஆலத்தூர் மக்களவைத் தொகுதி (பகுதி)
*திருச்சூர் மக்களவைத் தொகுதி
*சாலக்குடி மக்களவைத் தொகுதி (பகுதி)

## வைணவத் திருத்தலங்கள்

108 வைணவத் திருத்தலங்களில்  ஒரு வைணவத் திருத்தலம் இம்மாவட்டத்தில் உள்ளது. அவை:
* திருவித்துவக்கோடு

## மேற்கோள்கள்

## வெளியிணைப்புகள்

* அரச வலைவாசல்
* திருச்சூரில் உள்ள இடங்கள்
* திருச்சூரின் செய்மதிப் படம்
* திருச்சூர் பொலிசின் இணையத்தளம் 

பகுப்பு:கேரள மாநிலத்திலுள்ள மாவட்டங்கள்
மலப்புறம் மாவட்டம்

**மலைப்புறம் மாவட்டம்** (*Malappuram district*) இந்தியாவின் தென்மாநிலங்களுள் ஒன்றான கேரளாவில் உள்ள 14 மாவட்டங்களில் ஒன்றாகும். இதன் நிர்வாகத்தலைமையிடம் மலைப்புறம் நகரம் ஆகும்.இம்மாவட்டத்தின் பரப்பளவு 3550 கி.மீ.². 2018-ஆம் ஆண்டின் கணக்கெடுப்பின்படி இம்மாவட்டத்தின் மக்கள்தொகை 44,94,998. மக்கள்தொகை அடர்த்தி, சதுர கிலோமீட்டருக்கு 1,300 பேர். 1969-ஆம் ஆண்டு யூன் மாதம் 16-ஆம் தேதி உருவாக்கப்பட்ட இந்த மாவட்டமே கேரளாவில் முசுலிம் பெரும்பான்மையைக் கொண்ட ஒரேயொரு மாவட்டமாகும்.

## ஆட்சிப் பிரிவுகள்

இந்த மாவட்டத்தை ஏழு வட்டங்களாகப் பிடித்துள்ளனர்.
*ஏறநாடு வட்டம்
*திரூர் வட்டம்
*திரூரங்காடி வட்டம்
*பொன்னானி வட்டம்
*பெரிந்தல்மண்ணை வட்டம்
*நிலம்பூர் வட்டம்
*கொண்டோட்டி வட்டம்

தொகுதி மறுசீரமைப்புக்குப் பின் மலைப்புறம் மாவட்டத்துள் அடங்கும் சட்டமன்றத் தொகுதிகள் மற்றும் இந்த தொகுதிகள் மலப்புறம், பொன்னானி, வயநாடு ஆகிய மூன்று மக்களவை தொகுதிகளின்கீழ் உள்ளன.
படிமம்:Wahlkreise zur Vidhan Sabha von Kerala.svg|சட்டமன்ற தொகுதிகள்
படிமம்:Kerala Wahlkreise Lok Sabha.svg|மக்களவை தொகுதிகள்
படிமம்:Legislative Assembly Constituencies of Malappuram.svg|சட்டமன்ற தொகுதிகள் அவற்றின் வரம்புகளுடன்


## வைணவத் திருத்தலங்கள்

108 வைணவத் திருத்தலங்களில் ஒரு வைணவத் திருத்தலம் இம்மாவட்டத்தில் உள்ளது. அது:
* திருநாவாய் நவ முகுந்தன் கோயில்

## இவற்றையும் பார்க்கவும்
* கேரளா மாவட்டப் பட்டியல்

## சுற்றியுள்ளவை

## மேற்கோள்கள்

## வெளியிணைப்புகள்

* 

பகுப்பு:கேரள மாநிலத்திலுள்ள மாவட்டங்கள்
இந்தியாவின் தேசிய மனித உரிமை ஆணையம்

**இந்தியாவின் தேசிய மனித உரிமை ஆணையம்**  ஒரு தன்னாட்சி பெற்ற இந்திய அரசாங்கத்தின் ஆணையமாகும். அக்டோபர் 12, 1993 இல் *மனித உரிமைகள் பாதுகாப்புச் சட்டம், 1993*, (*டி பி எச் ஆர் ஏ*)  இன் கீழ் இவ்வாணையம் நிலைநாட்டப்பெற்றது. பாரிசில் நடைபெற்ற ஐக்கிய நாடுகள் அவை சார்பில் மனித உரிமை பாதுகாப்பு ஆணைய கூட்டத்தில் எடுக்கப்பெற்ற தீர்மானத்தின் அடிப்படையில் இவ்வாணையம் இந்தியாவில் உருவாக்கப்பட்டது,

## செயற்பாடுகள்

## புகார்
### புகார்கள் அனுப்புவது
தேசிய மனித உரிமை ஆணையத்திற்கு அனுப்பப்படும் புகார்கள் ஆங்கிலம் அல்லது இந்தியிலோ எட்டவாது அட்டவணையில் 
கூறப்பட்டுள்ளபடி மாநில மொழியான தமிழிலும் இருத்தல் வேண்டும். இந்த மொழிகளில் அனுப்படும் புகார்களை ஆணையம் ஏற்றுக் கொள்ளுதல் வேண்டும்.

### புகார் மனுவில் குறிப்பிட வேண்டியவை
* புகார் மனு கீழ்கண்ட விவரங்கள் அடங்கியவனவாக இருத்தல் வேண்டும்;-

* **குறிப்பு**-;ஒருவர் மாநில மனித உரிமை அல்லது தேசிய மனித உரிமை ஆணையம் என்று ஏதாவதொரு ஆணையத்தில் புகார் செய்யலாம். மாநில ஆணையத்தில் புகார் செய்தபின் தேசிய ஆணையம் அவ்வழக்கை மேற்கொள்ளாது. தேசிய ஆணையத்தில் புகார் செய்தபின் மாநில ஆணையம் அப்புகாரை மேற்கொள்ளாது. (*ஒரே நேரத்தில் ஒரு வழக்கை இரு ஆணையங்கள் மேற்கொள்ளாது*). புகார் பெற்றபின் அதற்குரிய புகார் பெற்றதற்கான இரசீது கொடுக்கப்படும்.

### ஏற்கப்படாத புகார்கள்
கீழ்க்கண்டத் தன்மை கொண்ட புகார்கள் எடுத்த எடுப்பிலேயே தள்ளுபடி செய்திடலாம்.

### புகார்களைப் பெறுதல்

### ஆய்வு
ஒவ்வொரு புகாரும் அதன் தன்மைக் குறித்து ஆய்வு செய்யப்பட்டு அதன் படி வகைப்படுத்தப்படுகின்றது. அவற்றை ஒழுங்குபடுத்தியபின் அவற்றை தன்மைக்கேற்ப வழக்குப் பதிவு செய்து அதற்கு பதிவெண் வழங்கப்படுகின்றது.

### காலவரை
புகார்ரைப்பதிவு செய்த நாளிலிருந்து 7 நாட்களுக்கு மிகாமல் ஆணையத்தின் முன் வைக்கவேண்டும். அவசரத் தேவையாக இருப்பின் அவற்றின் அவசரத்தன்மைக் கருதி 24 மணி நேரத்திற்குள் தேசிய அல்லது மாநில மனித உரிமை ஆணையத்தின் முன் வைக்கப்படவேண்டும் என்று வரையறை செய்யப்பட்டுள்ளது.

## ஆக்கமைவு மற்றும் நியமனம்
**டி பி எச் ஆர் ஏ** பிரிவு 3 மற்றும் 4 ன் கீழ் வரையறுத்துள்ளதின்படி  இவ்வாணையத்தின் நியமனங்கள் அமைக்கப்பட்டுள்ளன. தேசிய மனித உரிமை பாதுகாப்பு ஆணையத்தின் நியமனங்கள் அதன் சிறப்புக்குழுப் பரிந்துறையின்படி இந்தியக் குடியரசுத் தலைவரால் நியமிக்கப்படுகின்றனர்.

*

== ஆணையம் அமைந்துள்ள இடம் ==
தேசிய மனித உரிமை ஆணையம் [[புதுதில்லி|புதுதில்லியில்]] காப்பர் நிக்கஸ் மார்க், அருகில் பரித்கோட் இல்லத்தில் (அவுஸ்) இயங்குகின்றது. ஆணையத்தை [[தொலைபேசி|தொலைபேசியில்]] ஆணுக *'011-23385368**, எண்ணும், புகார் செய்ய **கைபேசி எண்,9810298900** அளிக்கப்பட்டுள்ளன.  புகார்கள் **24 மணி நேரமும்** பெறப்படும்.

புகாருக்கு இன்னுமோரு தனி தொலைநகல் எண் 011-23386521 / ஆட்சியர்களை அணுக 23384863,/ புலனாய்வுக்கு  23382734 அளிக்கப்பட்டுள்ளன. [[மின்னஞ்சல்]] **covdnhrc@nic.in** (பொது) / புகாருக்கு **jrlaw@nic.in*' மற்றும் ஆய்வு பிரிவிற்காக  resnhrc@nic.in  அளிக்கப்பட்டுள்ளன.

== செயல்பாடு ==
*தேசிய மனித உரிமை ஆணையம்'' 2015 ஆம் ஆண்டு நெல்லையில் பள்ளிகளில் மாணவர்களின் நடவடிக்கை பற்றி மாவட்ட ஆட்சியருக்கு நோட்டீஸ் அனுப்பியது.

## ஆணையத் தலைவர்கள்

## இவற்றையும் பார்க்கவும்
* தமிழ்நாடு மாநில மனித உரிமை ஆணையம்

## மேற்கோள்கள்

## வெளிப்புற இணைப்புகள்

பகுப்பு:மனித உரிமை அமைப்புகள்
பகுப்பு:இந்தியாவில் மனித உரிமைகள்
பகுப்பு:இந்திய ஆணைக்குழுக்கள்
நங்க பர்வதம்

**நங்க பர்வதம்**(*Nanga Parbat*), இமயமலைத்தொடரின் மகாலங்கூர் இமால் என்னும் துணைத் தொடரில் உள்ள ஒரு மலை ஆகும். இது பாக்கித்தானால் நிர்வகிக்கப்படும் காசுமீரின் வடக்கு நிலத்தில் உள்ள அசுத்தோரே மாவட்டத்தில் சிந்து நதிக்குச் சற்றுத் தெற்கில் அமைந்துள்ளது. 8,126 மீட்டர்கள் (26,660 அடிகள்) உயரம் கொண்ட இது உலகின் ஒன்பதாவது உயரமான மலை.  1953 ஆம் ஆண்டு யூலை 8 ஆம் நாள் செருமனி, ஆசுத்திரியா ஆகிய நாடுகளைச் சேர்ந்த மலையேறும் குழுவினரின் ஒருவரான ஏர்மன் புல் என்பவர் முதன் முதலாக இதன் உச்சியை அடைந்தார்.

## இவற்றையும் பார்க்கவும்
* எண்ணாயிர மீட்டரை மீறும் மலைகள்
* மலைத்தொடர்
## மேற்கோள்கள்

## ஆதாரங்கள்

* The German obsession with Nanga Parbat – War Life | Nathan Morley
* 
* 
* 
* 
* Herrligkoffer, Karl M., *Nanga Parbat*. Elek Books, 1954.
* Robert Lock Graham Irving]], *Ten Great Mountains* (London, J. M. Dent & Sons, 1940)
* அக்மத் அசன் தானி, சிலாசு: The City of Nanga Parvat (Dyamar). 1983. 
* Alpenvereinskarte "Nanga Parbat", 1:50,000, Deutsche Himalaya Expedition 1934.
* Andy Fanshawe and Stephen Venables, *Himalaya Alpine-Style*, Hodder and Stoughton, 1995.
* Audrey Salkeld (editor), *World Mountaineering*, Bulfinch, 1998.
* American Alpine Journal
* Himalayan Index
* DEM files for the Himalaya (Corrected versions of SRTM data)
* Guardian International story on Gunther Messner
* *Climbing* magazine, April 2006.

## மேலும் படிக்க
* 
* ரைன்ஹோல்ட் மெஸ்னெர், *Solo Nanga Parbat*, London, Kale and Ward, 1980,  (Britain),  (USA)

## வெளி இணைப்புகள்

*நங்க பர்வத படுகொலையில் சம்பந்தப்பட்டவர்கள் பாகிஸ்தான் சிறையிலிருந்து தப்பி ஓட்டம்
*Nanga Parbat on summitpost.org
*Nanga Parbat on Himalaya-Info.org (German)
*A mountain list ranked by local relief and steepness showing Nanga Parbat as the World #1
*A Quick approach through lovely meadows leads to the base camp of NANGA PARBAT’s enormous RUPAL face

பகுப்பு:எண்ணாயிரம் மீட்டரை மீறும் மலைகள்
பகுப்பு:பாக்கித்தானின் மலைகள்
பகுப்பு:இந்திய மலைகள்
பகுப்பு:வடக்கு நிலங்கள்
இழைமணிகளின் டி ஆக்சி-ரைபோநியூக்லியிக் காடி

**இழைமணிகளின் டி ஆக்சிரிபோநூக்லியிக் காடி** என்பது இழைமணிகளுக்கு உள்ளே அமைந்திருக்கும்  டி ஆக்சிரிபோநியூக்லியிக் காடியாகும். இதை ஆங்கிலத்தில் (Mitochondrial DNA, *மைட்டோக்கோன்றியல் டிஎன்ஏ*) அல்லது சுருக்கமாக mtDNA (என்று குறிப்பிடுவர். இதனை மாரரிட் எம். கே. நாசு, சில்வேன் நாசு (Margit M. K. Nass and Sylvan Nass) ஆகியோர்,  1963 இல் எதிர்மின்னி நுண்ணோக்கியின் உதவியாலும், எல்லென் ஆசல்புருன்னெர் (Ellen Haslbrunner), ஆன்சு டுப்பி (Hans Tuppy), காட்பிரீடு இழ்சாட்சு (Gottfried Schatz) என்பவர்கள்.1964 இல் தூய்வெய்திய உயிர்வேதிக் கரைசல் தேர்வுகளின் வடிவுகளின் வழியும் கண்டுபிடித்தார்கள்,.

ஓர் உயிரணுவின் உட்கருவில் உள்ள டிஎன்ஏவும் இழைமணி டிஎன்ஏ வும் வெவ்வேறு வகையில் தோற்றம்பெற்று வளர்ச்சி அடைந்ததாக எண்ணுகிறார்கள். இழைமணி டிஎன்ஏ-க்கள் (mtDNA) இன்றுள்ள யூக்கார்யோடிக் உயிரணுக்களின் முன்னுயிர் வடிவங்களால் சூழப்பட்டிருந்த பாக்டீரியாவின் வட்ட மரபணுச்சரங்களில் இருந்து வந்ததாகக் கருதுகின்றனர். ஒவ்வொரு இழைமணியிலும் (mitochondion) ஏறத்தாழ 2 முதல் 10 வரை இழைமணி டிஎன்ஏ படிகள் (பிரதிகள்) இருப்பதாக மதிப்பிட்டிருக்கிறார்கள்.

இன்றுள்ள உயிரினங்களில் உள்ள இழைமணிகளில் காணப்படும் பெரும்பான்மையான புரதங்களை உருவாக்கத் தேவையான குறியீடுகள் உட்கரு டிஎன்ஏவில் உள்ளன. 
இழைமணிகளின் டி ஆக்சிரிபோநியூக்லியிக் காடி மரபணு சடுதி மாற்றம் போன்ற நிகழ்வுகளால் சேதம் அடையாது, ஆதலால் ஓர் இனம் தோன்றிய காலத்தை இதைக் கொண்டு எளிதாக கண்டுபிடிக்க இயலும்.

## மேற்கோள்கள்


பகுப்பு:டி. என். ஏ
அன்னபூர்ணா 1

**அன்னபூர்ணா 1**, இமயமலைத் தொடரின் நேபாள நாட்டில் அன்னபூர்ணா என்னும் துணைத் தொடரில் உள்ள ஒரு மலை ஆகும். 8,091 மீட்டர்கள் (26,545 அடிகள்) உயரம் கொண்ட இது உலகின் பத்தாவது உயரமான மலை. 1950 ஆம் ஆண்டு யூன் 3 ஆம் தேதி பிரான்சு நாட்டைச் சேர்ந்த மலையேறும் குழுவைச் சேர்ந்த *மொரிசு ஏர்சொக்* மற்றும் *லூயிசு லாச்செனல்* ஆகிய இருவரும் முதன் முதலாக இதன் உச்சியை அடைந்தனர்.

## இவற்றையும் பார்க்கவும்

* எண்ணாயிர மீட்டரை மீறும் மலைகள்
* மலைத்தொடர்

## மேற்கோள்கள்


## வெளியிணைப்புகள்
* அன்னபூர்ணா மலைத்தொடரின் நிலப்படம்

பகுப்பு:எண்ணாயிரம் மீட்டரை மீறும் மலைகள்
பகுப்பு:மலைத்தொடர்கள்
பகுப்பு:நேபாள மலைகள்
கசெர்பிரம் 1

**கே5** அல்லது **மறைந்துள்ள முகடு** எனவும் அழைக்கப்படும் **கசெர்பிரம் 1**, பாகிசுத்தனுக்கும், சீனாவுக்கும் இடையிலான எல்லையில் அமைந்துள்ள பாக்கித்தான் ஆக்கிரமிப்பில் உள்ள வடக்கு நிலத்த்தில் உள்ள ஒரு மலையாகும். இது உலகின் 11 ஆவது உயரமான மலை. இமயமலைத் தொடரின் காரகோரம் பகுதியில் இது அமைந்துள்ளது. "மின்னும் சுவர்" என்னும் பொருள் கொண்ட இப் பெயர் மிகவும் தெளிவாகத் தெரிவதும், அருகில் அமைந்துள்ளதுமான கசெர்பிரம் IV மலையின் தோற்றத்தைத் தழுவி ஏற்பட்டதாகக் கருதப்படுகிறது.

## இவற்றையும் பார்க்கவும்
* உலகின் மிகவும் உயர்ந்த மலைகள்
* மலைத்தொடர்

## குறிப்புகள்


## வெளியிணைப்புகள்
* பீக்வேரில் கசெர்பிரம் 1 

பகுப்பு:எண்ணாயிரம் மீட்டரை மீறும் மலைகள்
பகுப்பு:பாக்கித்தானின் மலைகள்
பகுப்பு:இந்திய மலைகள்
பகுப்பு:சீன மலைகள்
பகுப்பு:மேற்கோள் வழு-ref குறிச்சொல்லுக்கு உரையில்லாதவை
பகுப்பு:வடக்கு நிலங்கள்
பல்சான் காங்ரி

**அகல முகடு** அல்லது **கே3** எனவும் அறியப்படும் **பல்சான் காங்ரி**, உலகின் 12 ஆவது உயரமான மலையாகும். சீனாவுக்கும், பாகிசுத்தான்  ஆக்கிரமிப்பு பகுதியான வடக்கு நிலங்கள் எல்லையில், கே 2 என அழைக்கப்படும் மலையில் இருந்து 8 கிலோமீட்டர்கள் (5 மைல்) தொலைவில் இது அமைந்துள்ளது. கே 2 க்கு அருகில் இருந்ததால் இது கே 3 எனப் பெயரிடப்பட்டது பின்னர் இதன் முகடு 1 1/2 கிலோமீட்டர்கள் நீளமாக இருப்பதைக் கண்டு இதனை "அகல முகடு" என அழைக்கலாயினர்.

## இவற்றையும் பார்க்கவும்
* உலகின் மிகவும் உயர்ந்த மலைகள்
* எண்ணாயிர மீட்டரை மீறும் மலைகள்
* மலைத்தொடர்

## குறிப்புகள்


## வெளியிணைப்புகள்
*பிராட்பீக்.ஆர்க் இணையதளத்தில் உள்ள ஆசுத்திரியக் குழுவினரின் 1957 ஆம் ஆண்டு காராக்கோர மலையேற்றம் குறித்த பகுதி 

பகுப்பு:எண்ணாயிரம் மீட்டரை மீறும் மலைகள்
பகுப்பு:சீன மலைகள்
பகுப்பு:பாக்கித்தானின் மலைகள்
பகுப்பு:இந்திய மலைகள்
பகுப்பு:வடக்கு நிலங்கள்
கசெர்பிரம் II

**கே4** எனவும் அழைக்கப்படும் **கசெர்பிரம் II** உலகின் 13 ஆவது உயரமான மலையாகும். இது பாகிசுத்தான் ஆக்கிரமிப்பு வடக்கு நிலங்கள் பகுதிக்கும், சீனாவுக்கும் இடையில் அமைந்துள்ளது. இது இமயமலைத் தொடரின் காரகோரம் தொடரில் ஒரு பகுதியாக உள்ளது. 1956 ஆம் ஆண்டில், ஆசுத்திரிய மலையேறும் குழுவைச் சேர்ந்த பிரிட்சு மொராவெக், சோசப் லாச், ஆன்சு விலென்பார்ட் ஆகியோர் முதன் முதலான இதன் உச்சியை அடைந்தனர்.

## இவற்றையும் பார்க்கவும்
* உலகின் மிகவும் உயர்ந்த மலைகள்
* எண்ணாயிர மீட்டரை மீறும் மலைகள்
* மலைத்தொடர்

## குறிப்புகள்


## வெளியிணைப்புகள்
* பீக்வேரில் கசெர்பிரம் II 

பகுப்பு:எண்ணாயிரம் மீட்டரை மீறும் மலைகள்
பகுப்பு:பாக்கித்தானின் மலைகள்
பகுப்பு:இந்திய மலைகள்
பகுப்பு:சீன மலைகள்
பகுப்பு:வடக்கு நிலங்கள்
பகுப்பு:மேற்கோள் வழு-ref குறிச்சொல்லுக்கு உரையில்லாதவை
போங் நா-கே பாங்

right|thumb|200px|Phong Nha cave in Phong Nha-Ke Bang National Park
right|thumb|150px|Tien Son cave in Phong Nha-Ke Bang National Park

**போங் நா-கே பாங்** (வியட்நாமிய மொழிe: *Vườn quốc gia Phong Nha-Kẻ Bàng*) வியட்நாமின் குவாங் பின் என்னும் மாகாணத்திலுள்ள ஒரு தேசிய பூங்கா ஆகும். இந்த மாகாணத் தலைநகரமான டாங் ஓயில் இருந்து 44 கிலோமீட்டர் தொலைவிலும், வியட்நாமின் தலைநகர் அனோயில் இருந்து 450 கிலோமீட்டர் தொலைவிலும் உள்ளது.

இதற்கு "சான் டூங்" என்று பெயர். யாருடைய கண்களுக்கும் தட்டுப்படாத, இந்த அதிசைய குகை 1991ஆம் ஆண்டில்தான் வெளிச்சத்துக்கு வந்தது.பிரித்தானிய குகை ஆராய்ச்சியாளர்கள் இக்குகையை கண்டுபிடித்தனர். இங்கே 70 கிலோமீட்டர் மொத்த நீளம் கொண்ட 300 குகைகள் காணப்படுகின்றன. உயரம் 80 மீட்டர், அகலம் 80 மீட்டர்.இவற்றுள் சுமார் 20 கிலோமீட்டர் நீளம் கொண்ட பகுதியை வியட்நாமிய அறிவியலாளர்களும், பிரித்தானிய அறிவியலாளர்களும் ஆய்வு செய்தனர். இப் பூங்காவில் பல நிலக்கீழ் ஆறுகள் உள்ளதுடன், உயிரியல் பல்வகைமைத் தன்மை கொண்டதாகவும் விளங்குகிறது.50 லட்சம் ஆண்டுகளாக மலைக்கு அடியில் ஓடிய ஆறால்,இக்குகை உருவானதாக்க் குகை ஆராய்ச்சியாளர்கள் கூறுகின்றனர். இதன் காரணமாகவே "மழை ஆறு" என்ற பொருளுள்ள "சான் டூங்" என்ற பெயர் இக்குகைக்கு வைக்கப்பட்டதாக கூறுகின்றனர். 2003 ஆம் ஆண்டில் யுனெசுக்கோ இதனை ஒரு உலக பாரம்பரியக் களமாக அறிவித்தது. நீண்ட ஆராய்ச்சிக்குப் பிறகு 2009இல் இக்குகை **உலகின் மிகப்பெரிய குகையாக** அறிவிக்கப்பட்டது.

## மேற்கோள்கள்

பகுப்பு:வியட்நாமில் உள்ள உலக பாரம்பரியக் களங்கள்
சிசாபங்மா

**சிசபங்மா** உலகின் 14 ஆவது உயரமான மலையும், எண்ணாயிரம் மீட்டர்களுக்கு அதிகமான உயரத்தைக் கொண்ட மலைகளுள் உயரம் குறைந்ததும் ஆகும். இது 8013 மீட்டர் (26,289 அடிகள்) உயரம் கொண்டது. இது முழுதாகவே சீனாவுக்குள் இருப்பதும், 1950 களிலும் அதற்குப் பின்னரும் இப் பகுதிக்குள் செல்வதற்குச் சீனா தடை விதித்திருந்ததாலும், வெளிநாட்டவர்கள் இதில் ஏறும் முயற்சியில் இறங்க முடியாதிருந்தது. இதனால் எண்ணாயிரம் மீட்டர்களுக்கு மேற்பட்ட மலைகளுள், உச்சியை அடைவதில் கடைசியாக வெற்றிபெற்ற மலையும் இதுவே.

திபேத்திய மொழியில் இதன் பெயர் "புல் சமவெளிகளுக்கு மேலுள்ள உச்சி" என்னும் பொருள் தருவது. இம் மலை தென்-நடுத் திபேத்தில், நேபாளத்துடனான எல்லையில் இருந்து சில கிலோமீட்டர்கள் தொலைவில் அமைந்துள்ளது. 8,000 மீட்டர்களுக்கு மேற்பட்ட உயரம் கொண்ட மலைகளுள் முழுவதுமாகச் சீனாவுக்குள் இருக்கும் மலை இது மட்டுமே.

## இவற்றையும் பார்க்கவும்
* உலகின் மிகவும் உயர்ந்த மலைகள்
* எண்ணாயிர மீட்டரை மீறும் மலைகள்
* மலைத்தொடர்

## குறிப்புகள்


## வெளியிணைப்புகள்
* "சமிட்போஸ்ட்: இல் சிசாபங்மா
* "பீக்வேர்" இல் சிசாபங்மா 
* நிழற்படங்களுடன் கூடிய சிசாபங்மா மலையேற்ற அறிக்கை 

பகுப்பு:எண்ணாயிரம் மீட்டரை மீறும் மலைகள்
பகுப்பு:சீன மலைகள்
கியாச்சுங் காங்

**கியாச்சுங் காங்** இமயமலைத் தொடரின் துணைத்தொடரான மகாலங்கூர் இமால் என்னும் தொடரில் அமைந்த ஒரு மலையாகும். 7,953 மீட்டர்கள் (26,089 அடிகள்) உயரம் கொண்ட இம் மலையே இமயமலைக்கும், சோ ஓயுவுக்கும் இடையில் உள்ள மலைகளுள் மிகவும் உயரமானது. இது நேபாளத்துக்கும் திபேத்துக்கும் இடையில் அமைந்துள்ளது. இது உலகின் 15 ஆவது உயரமான மலை.

ஒய். காட்டோ என்பவரும், கே. சாக்கைசாவா என்பவரும் இதனை 1964 ஆம் ஆண்டு ஏப்ரல் 10 ஆம் நாள் ஏறி உச்சியை எட்டினர். அடுத்தநாள் கே. மச்சிடாவும், கே. யசுஃகிசாவும் இதன் உச்சியை எட்டினர்.

## இவற்றையும் பார்க்கவும்
* உலகின் மிகவும் உயர்ந்த மலைகள்
* எண்ணாயிர மீட்டரை மீறும் மலைகள்
* மலைத்தொடர்

## குறிப்புகள்


## வெளியிணைப்புகள்
* சிலோவேனியக் குழுவின் கியாச்சுங் காங் மலையேற்றம் மவுண்டின்சான்.காமில் இருந்து.
* கியாச்சுங் காங் மீதான செலவுகூடிய வெற்றி

## மேற்கோள்கள்

பகுப்பு:எண்ணாயிரம் மீட்டரை மீறும் மலைகள்
பகுப்பு:நேபாள மலைகள்
பகுப்பு:சீன மலைகள்
மகாலங்கூர் இமால்

**மகாலங்கூர் இமால்** (*Mahālangūr Himāl*) என்பது  வடகிழக்கு நேபாளம் மற்றும் சீனாவின் தெற்கு மத்திய திபெத்  ஆகிய பகுதிகளுக்கு இடையிலுள்ள இமய மலையின் ஒரு பிரிவாகும். நேங்பா கணவாய் மற்றும் ரோல்வாலிங் இமால் மற்றும்  சோ ஓயு ஆகியவற்றுக்கு இடையில் கிழக்கு நோக்கி அருண் ஆறு வரைக்கும் நீண்டுள்ளது . 

எண்ணாயிர மீட்டரை மீறும் மலைகள் நான்கு இத்துணைத் தொடரிலேயே உள்ளன. எவரெஸ்ட், லோட்சே, மக்காலு, சோ ஓயு ஆகிய மேற்படி மலைகளுடன், வேறும் பல முக்கிய மலைகள் இதில் உள்ளன. இதனால் இதை உலகின் மிக உயர்ந்த மலைத்தொடர் எனலாம். இதன் திபேத் பக்கத்தில், ரோங்புக் பனியாறும், காங்சங் பனியாறும் உள்ளன. நேபாளப் பக்கத்தில், கோசும்பா பனியாறு, கும்பு பனியாறு என்பவை இருக்கின்றன. எவரெஸ்ட் மலைமுகட்டில் ஏறுவதற்கான வழமையான பாதை கோசும்பாப் பகுதியில் அமைந்துள்ளதால் இப்பகுதியே இத் தொடரில் மிகவும் அதிகமாக அறியப்பட்ட பகுதியாகும்.

## மேற்கோள்கள்

பகுப்பு:நேபாள மலைகள்
கும்பு பனியாறு

right|thumb|கும்பு பனியாற்றின் பனிவீழ்ச்சி
thumb|right|thumb|கும்பு பனியாற்றின் பனிவீழ்ச்சி
**கும்பு பனியாறு** வட மேற்கு நேபாளத்தில் உள்ள கும்பு பகுதியில் உள்ளது. இது எவரெஸ்ட் மலையில் தென்புறச் சரிவில் உள்ள கும்பு பனிவீழ்ச்சியில் இருந்து உருவாகிறது. *குவம்* (Cwm) பள்ளத்தாக்கில் இருக்கும் இதன் நீளம் ஏறத்தாழ 4 கி.மீ(இரண்டரை மைல்கள்) ஆகும்.

## குறிப்புகள்
* Jon Krakauer, *[[Into Thin Air]]* (1997)

## இவற்றையும் பார்க்கவும்
* 1850க்குப் பின்னர் பின்வாங்கிய பனியாறுகள்
* பனியாறுகளின் பட்டியல்

பகுப்பு:பனியாறுகள்
பனிவீழ்ச்சி

**பனிவீழ்ச்சி** (Icefall) என்பது ஒப்பீட்டளவில் கூடிய வேகத்துடன் செல்வதும், வெடிப்புகளுடன் கூடிய ஒழுங்கற்ற முறையிலான மேற்பரப்புடன் கூடியதுமான பனியாற்றின் பகுதியாகும். பனியாற்றுப் படுகையின் சரிவு கூடும்போது அல்லது ஒடுங்கும்போது பனிவீழ்ச்சி ஏற்படுகின்றது. பெரும்பாலான பனியாறுகள் ஒரு ஆண்டுக்குச் சில நூறு மீட்டர்கள் என்னும் வேகத்திலேயே நகர்கின்றன. ஆனால் பனியருவிகள் ஆண்டுக்கு கிலோமீட்டர்களில் அளக்கக்கூடிய வேகத்துடன் செல்கின்றன.  இவ்வாறான வேகத்தில் செல்லும்போது ஏற்படும் நகர்வுகள் பனிக்கட்டிகளின் நெகிழ்வுத்தன்மை மூலம் அடக்கப்பட்டு விடுவதில்லை. பனிக்கட்டிகள் வெடித்துப் பிளவுகள் ஏற்படுகின்றன. ஒன்றையொன்று வெட்டும் பிளவுகள் பனிக்கட்டி உடைதூண்களையும் (serac) உருவாக்குகின்றன. இந்த நடப்புகள் பலகாலம் வெளியில் தெரியாமலேயே நடைபெறலாம். ஒரு நாள் திடீரென எவ்வித முன்னறிவிப்பும் இல்லாமலேயே தகர்ந்து விழவும் கூடும். இந் நிகழ்வுகள் மலையேறுபவர்களுக்குப் பெரும் ஆபத்தை விளைவிப்பனவாக இருக்கின்றன.

பனியருவிகளுக்கு அடியில் படுகைகள் சரிவு குறைந்து மட்டமாகலாம், அல்லது ஒடுக்கம் குறைந்து அகலமாகலாம். அப்போது பனிவீழ்ச்சிகளின் வேகம் குறைந்து, மேற்பரப்பின் வெடிப்புகள் மூடப்பட்டு, மேற்பரப்புகள் நடப்பதற்கு ஏற்றவகையில் மாறவும் கூடும்.

பகுப்பு:பனியாறுகள்
பகுப்பு:பனி
பனிக்கட்டி உடைதூண்

**பனிக்கட்டி உடைதூண்** அல்லது *இசெராக்* (serac) என்பது, பனியாறுகளில் ஏற்படக்கூடிய பனி உடைப்புகள் அல்லது பனிப்பாறைப் பிளவு (crevasses) ஒன்றையொன்று முட்டியும் வெட்டியும் உருவாகும் பெரிய பனிக்கட்டிப் பாளங்கள் அல்லது தூண்கள் ஆகும். இவை ஒரு வீட்டின் அளவினதாகவோ அல்லது அதனிலும் பெரியதாகவோ இருக்கக்கூடும். இவை எவ்வித முன்னறிவிப்பும் இன்றி திடீரென விழுந்து விடக்கூடும், ஆதலால் இவை மலையேறுபவர்களுக்குப் பெரும் தீங்கை (ஆபத்தை) விளைவிக்கக் கூடியனவாக உள்ளன. தொடர்ச்சியான குளிரான தட்பவெப்பநிலை காரணமாக இவை உறுதி ஏற்பட்டு இருக்கக் கூடிய நிலை ஏற்படுமாயினும் இவை பனியாறுகளைக் கடந்து செல்லும் பொழுது தீநிகழ்வூட்டக்கூடிய இடையூறாக அமைகின்றன.

பனியருவிகளில் அல்லது சரிந்து அமைந்திருக்கும் பனியாற்றுப் பகுதிகளின் கீழ்ப்பகுதிகளில் *பனி உடைதூண்* அல்லது *இசெராக்* அதிக எண்ணிக்கையில் காணப்படுகின்றன. பின்னதற்கு எடுத்துக்காட்டாக ஆல்ப்சு மலையில் உள்ள பிசு ரோசெகு (Piz Roseg) இன் வடகிழக்குச் சரிவுமுகமும், டென்ட் டி-எரென்சு (Dent d'Hérens) இன் வடப்பகுதியும், லைசுக்கம் (Lyskamm) இன் வட சரிமுகமும் இருக்கின்றன. இவ்வகைப் பனி உடைதூண்கள் உலகின் மிக உயர்ந்த மலைகளில் உள்ள நன்கறிந்த தீய இடையூறுகள் ஆகும். குறிப்பாக கஞ்சன்சுங்கா மலையில். உலகின் இரண்டாவது மிக உயரமான மலையாகிய கே-2 மலையில் ஆகத்து 2008 இல் ஏறிய 11 பேர்களில் மிகப்பலர் இறக்கக் காரணமாக இருந்தது இந்த பெரும் பனி உடைதூண்களே.

## படங்கள்

Image:Franz Josef Glacier Ice Seracs.jpg|நியூசிலாந்தில் உள்ள பிராண்சு சோசப் பனியாற்றில் காணப்படும் பனிக்கட்டி உடைதூண்கள்
Image:Liskamm 01.jpg|சுவிட்சர்லாந்தின் ஆல்ப்சு மலைப்பகுதியில் காணப்படும் பனிக்கட்டி உடைதூண்கள்
Image:WinthropGlacier06.jpg|ஐக்கிய அமெரிக்காவின், வாசிங்டன் மாநிலத்தின், மவுண்ட் ரெயினரில் உள்ள வின்தோர்ப் பனியாற்றில் 10,000 அடி (3,050 மீட்டர்) உயரத்தில் காணப்படும் உடைதூண்கள் 
File:Sérac sur le glacier des Bans.jpg|பிரான்சின் பான்சு பனியாற்றில் உள்ள பனிக்கட்டி உடைதூண்கள்
File:Sérac dans le massif du Mont-Blanc.jpg|Serac in the Mont-Blanc massif, France
File:Sérac dans le massif du Mont-Blanc 2.jpg|Serac in the Mont-Blanc massif, France
File:Sérac massif des Écrins.jpg|Serac in Écrins massif, France


பகுப்பு:பனியாற்றியல்
பகுப்பு:பனி